Everyday is a Lullaby

Everyday is a Lullaby adaolah pilem drama misteri Indonesia tahun 2021 nan disutradarai dek Putrama Tuta jo ditulih dek Ilya Sigma. Pilem nan diproduksi dek The United Team of Art ko dibintangi dek Anjasmara, Raihaanun, Fahrani, Aghi Narottama, Wulan Guritno, sarato Fatih Unru. Pilem ko tayang patamo kali di Festival Film Internasional Busan pado 30 Oktober 2020.

 Sinopsis 
Rektra marupoan saurang panulih skenario nan tanamo. Inyo bisa karajo sasuko hatinyo. Sairiang bajalannyo wakatu, bakat jo hasratnyo tahadok pilem mulai puda. Rektra bapikia basonyo mambuek pilem horor sensual nan anggarannyo randah bisa mambuek iduiknyo manjadi labiah baik. Untuak mangatasi maso suliknyo, Rektra mancubo mambuek sabuah mahakarya abadi dalam iduiknyo nan tainspirasi dari pacarnyo nan marupoan saurang aktris.

 Pamaran 

 Anjasmara Prasetya sabagai Den Rektra
 Raihaanun sabagai Shakuntala
 Fahrani Pawaka Empel sabagai Marissa
 Aghi Narottama
 Wulan Guritno
 Deddy Sutomo
 Fatih Unru

 Produksi 
Pilem Everyday is A Lullaby diproduksi sajak tahun 2016. Skenario pilem ditulih dek Ilya Sigma jo disutradarai dek Putrama Tuta. Tuta mangatoan proses panyuntiangan pilem ko mamakan wakatu labiah lamo dek baliau jo panyuntiang pilem asa Filipina, Chuck Gutierrez banyak maubah warna pilem ko. Chuck Gutierrez sabalumnyo alah banyak pulo mandapek panghargoan. Pangarah sinematografi pilem ko adolah Ipung Rachmat Syaiful, nan alah diakui kamampuannyo manciptaan warna nocturnal, bahkan katiko adegan dalam ruangan jo siang hari sarupo dalam pilem Dead Time: Kala jo Pintu Terlarang karya Joko Anwar.

Manuruik Tuta sabagai sutradara, pilem ko dibangun untuak manciptaan suduik pandang. Aktor nan baparan bukan hanyo berakting tapi mamainan jo mangisolasi karakter nan dimainan sahinggo dapek manyampaiannyo sacaro jujur. Salain itu dapek pulo manunjuakan situasi nan dibuek dari pikiran si pamaran. Anjasmara nan mamaranan karakter Den Rektra mangaku aktingnyo di pilem tu mambuek dampak nan gadang dalam kahidupannyo sahari-hari. Anjasmara butuh wakatu cukuik lamo untuak kalua dari karakter Rektra.

 Panayangan 
Everyday is A Lullaby tayang patamo kali di Festival Film Internasional Busan pado bulan 30 Oktober 2020. Pilem bagenre drama ko diputa dalam program A Window on Asian Cinema basamo 31 pilem Asia lainnyo. Babeda jo tahun-tahun sabalumnyo, jumlah pilem tahun ko hanyo sabanyak 192 pilem dari 68 negara nan akan ditayangan sakali salamo festival balangsuang.

Pilem ko tayang pulo sacaro daring di Festival Film Asiatica, Italia pado 21 Desember 2020. John Badalu sabagai produser pilem tu mangatoan basonyo pilem indie ko akan tayang sacaro komersial di bioskop.

 Rujuakan 

Kategori:Pilem Indonesia
Kategori:WikiFilm